El Joc Solidari 2012 ja té imatge
04/05/2012

# El Joc Solidari 2012 ja té imatge

*   04/05/2012
*   [Imprimir](#)
*   Compartir
*    https://www.alaquas.org/documento.asp?id\_do=13207

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13207%2F0&title=Ajuntament%20d%27Alaqu%C3%A0s.%20Premsa.El%20Joc%20Solidari%202012%20ja%20t%C3%A9%20imatge)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13207/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13207/04052012imatge_del_2012_Form_4.jpg)](https://www.alaquas.org/ficheros/documentos/2012/2/13207/04052012imatge_del_2012_Form_10.jpg "<a href='https://www.alaquas.org/ficheros/documentos/2012/2/13207/04052012imatge_del_2012_Form_10.jpg' target=_blank><i class='fa fa-external-link' aria-hidden='true'></i>.El Joc Solidari 2012 ja té imatge</a>")

Els alumnes trien el dibuix d'Arantxa Peral Padilla, del col·legi Bonavista, com a imatge de la nova edició del Joc Solidari que es celebrarà el dissabte 19 de maig

En les darreres setmanes, els escolars dels col·legis de la ciutat han realitzat diferents dibuixos com a proposta d'imatge per al Joc Solidari 2012 arran de la convocatòria oberta un any més per l'Ajuntament d'Alaquàs per oferir la participació a l'alumnat. Enguany s'han presentat un total de 1845 treballs de tots els col·legis d'Alaquàs, un gran èxit de participació.

El dibuix triat enguany com a imatge d'aquesta activitat que es celebrarà el proper dissabte 19 de maig al parc de la Sequieta, ha estat el de l'alumna del col·legi Bonavista, Arantxa Peral Padilla.

El Joc Solidari és una de les activitats centrals dins dels projectes de cooperació internacional de l'Ajuntament. L'objectiu d'aquesta activitat és recaptar fons per a projectes que aniran destinats a països del tercer món. L'activitat consisteix en ensenyar els xiquets i xiquetes, a través de proves i jocs, les diferències que hi ha als cinc continents.

Els participants d'aquest Joc Solidari són els alumnes dels col·legis de la ciutat, que juguen per aconseguir diners que cada centre destina a un projecte seleccionat i respecte al qual s'ha treballat prèviament a les aules.

Els diners recaptats aniràn destinats a las seguents associacions. Els xecs es lliuraran el proper 19 de maig a partir de les 12 del matí al parc de la Sequieta.

PROJECTES 2012

**_DE MI CASA A TU CASA_**

**Escola en El cercado**

**_JARIT_**

**Millorar les condicions del col·legi de Fass mitjançant activitats de neteja, replantació i dotació de materials per a l'alumnat**

_EDUCACIÓ SENSE FRONTERES_

Educació inicial i bàsica i de drets humans a Básima, Lecheria, República Dominicana

**_MANS UNIDES_**

**Informació, formació i sensibilització sobre el VIH a Ahmadabad la Índia**

_Ass. MADRE JOSEFA CAMPOS_

Restauració d'aules i ampliació del col·legi Ntra. Sra.del Pilar de Masaya, Nicaragua.